**Z á p i s n i c a**

zo zasadnutia výboru pozemkového spoločenstva Urbár Stankovany

konaného dňa 6. 12. 2021

Prítomní podľa prezenčnej listiny

**Program:**

1. Návrh programu, určenie zapisovateľa
2. Kontrola uznesení
3. Správa o ťažbových a pestevných prácach
4. Správa o projekte na lesnú cestu Dierová
5. Diskusia
6. Návrh na uznesenie.

Zasadnutie výboru viedol Ján Karas , konštatoval, že výbor je uznášaniaschopný.

1. **Návrh programu, určenie zapisovateľa.**

Predseda výboru oboznámil prítomných s programom, ktorý bol schválený. Za zapisovateľku určil Annu Brukovú.

1. **Kontrola uznesenia**

Uznesenie zo zasadnutia výboru zo dňa 5. 10. boli splnené. Členovia výboru bol oboznámení s kúpnopredajnou zmluvou na štiepací a rezací stroj Kretzer. Bola vyplatená aj záloha 46 200,- eur.

1. **Správa o ťažbových a pestevných pracach.**

Ing. Pavol Chyla informoval , že ochrana je komplet hotová. Poľovníci urobili 3 ha ochrany mladiny. Ťažby boli urobené v 601. Pri Hlbokej je 70 až 100 kubíkov na palivo. Milan Hoždora hovoril ,že by bolo možné dohovoriť sa s partiou z Kysúc ohľadom ťažby. Tiež pripomenul, že vyťažené drevo treba rozdeliť na guľatinu, vlákninu a palivo. Ing. Chyla hovoril, že v novom pláne pre Havran treba urobiť ťažbu suchárov po hrebeni.

1. **Správa o projekte na lesnú cestu Dierová.**

Milan Hoždora informoval prítomných, že na realizáciu lesnej cesty dostali 3 ponuky.

1. Firma Teracom za 370 000 € aj s úpravou vozovky.
2. Firma Vrábeľ ponuku neposlala, odhadla cenu stavby na viac ako 500 000 €
3. P. Frič ponúkol cenu 45 000 € / 15 000 Urbár a 30 000 € OL/ s tým, že nepredvídateľné situácie by sa riešili dodatkom k zmluve.

Členovia výboru vyhodnotili tretiu ponuku ako najprijateľnejšiu. Inžiniering vypracuje firma Inžiniering Vanovčanová .

Členovia výboru budú s výsledkami pravidelne oboznámení.

1. **Diskusia**

Milan Hoždora hovoril, že PZ urobili dohodnutý porast a to 5 ha pre OL a 3 ha pre Urbár. Ochrana bola urobená obaľovacou technikou. Práca bola vykonaná dobre, preto navrhol pre PZ odmenu 200 € za hektár. Členovia výboru s navrhnutou odmenou súhlasili. Ďalej informoval prítomných, že podľa zákona 543 § 27 a 31 je možné zriadiť Obecné chránené územie. V našom prípade by išlo o Škutovu dolinu-Havran prípadne Farské lesy. Bola vykonaná oprava lesných ciest násypom makadamu, tiež bol poodvodnená cesta v Havrane. Na obsluhu štiepacieho stroja a obsluhu traktora sa začal zaúčať p. Semeš. Boli navrhnuté zmeny smerníc v bode 9 a 10. Spomenul opravu cesty na Kúte pri rodinnom dome p. Janíkovej a tiež problémy s tankovaním nafty do traktora. Peter Straka sa pýtal, kto všetko má kľúče od píly. 6.12. odpísal stav elektromeru na píle 00007400kW.Ďalej spomenul reklamácie P. Šimu/ neozval sa 2 mesiace/a D. Húskovej, ktorá reklamáciu stiahla. Ďalej oboznámil prítomných s výstavbou plota na pílnici. P. Králikovi sa zaplatila suma 1848€ za robotu a 1300€ stál materiál. Členovia výboru potvrdili cenu za dvojporez na 55 €.

1. **Návrh na uznesenie**

Predseda výboru podal návrh na uznesenie.

V Stankovanoch 6. 12 2021 zapísala Anna Bruková

**U z n e s e n i e**

prijaté na zasadnutí výboru PS Urbár Stankovany

dňa 6. 12. 2021

**Uznesenie č. 1 k bodu 1**

Výbor súhlasí s programom a s menovaním zapisovateľky.

**Uznesenie č. 2 k bodu 2**

Uznesenia zo zasadnutia výboru zo dňa 5. 10 boli splnené.

**Uznesenie č. 3 k bodu 3**

Výbor berie na vedomie správu o ťažbových a pestevných prácach.

**Uznesenie č. 4 k bodu 4**

Výbor berie na vedomie správu o projekte na lesnú cestu Dierivá

**Uznesenie č. 5 k bodu 5**

Výbor upravil bod č. 9 v smerniciach a navrhol znížiť cenu samovýroby o 5 € pri samovýrobe ktorá má charakter pestevných prác.

Výbor súhlasí s odmenou 200 € za ha pre PZ pri ochrane pred zverou.

V Stankovanoch 6. 12. 2021 Jan Karas

Predseda PS Urbár Stankovany

Príloha: prezečnčná listina